Monica Zetterlund
Monika Zeterlund (šved. Monica Zetterlund; 1937 m. rugsėjo 20 d. – 2005 m. gegužės 12 d.) – švedų džiazo dainininkė ir aktorė, garsi savo gimtojoje šalyje. 1963 metais atstovavo Švedijai Eurovizijos dainų konkurse su daina „En gång i Stockholm“, kuri nesurinko jokių taškų ir užėmė paskutinę vietą. Dalyvavo daugiau nei dvidešimtyje filmų ir televizijos serialų, geriausiai žinoma iš 1971 m. filmo „Utvandrarna“ (Emigrantai).